**A Természettudományi Kar állásfoglalása**

 **a Habilitációs szabályzat módosításáról szóló szenátusi előterjesztésről**

A Kari Tanács az EHSZ módosítására vonatkozó **előterjesztéssel kapcsolatban** az alábbi javaslatokat teszi:

1. 2.§ Az egyetem habilitációval ismeri el azon személy érdemes voltát, aki bizonyítja, hogy

(…)

*„b) a PhD fokozat vagy azzal egyenértékű tudományos fokozat (továbbiakban együtt: doktori fokozat) megszerzése óta legalább* ***nyolc*** *félév során hazai vagy külföldi felsőoktatási intézményben tanrendben meghirdetett módon oktatott,”*

helyett javasoljuk az alábbi kompromisszumos megoldást:

 b) a PhD fokozat vagy azzal egyenértékű tudományos fokozat (továbbiakban együtt: doktori fokozat) megszerzése óta legalább **négy**  félév során hazai vagy külföldi felsőoktatási intézményben tanrendben meghirdetett módon oktatott, összességében hazai vagy külföldi felsőoktatási intézményben legalább nyolc féléven keresztül látott el oktatói feladatot.

1. A Habilitációs Szabályzatban 7. § (2) bekezdés c) pontban „szak habilitációs bizottságok” szerepelnek. Javasoljuk ehelyett a szakterületi habilitációs bizottságok elnevezés használatát.
2. A 387/2012 (XII. 19.) sz. Korm. rendelet doktori eljárásról szóló része rendelkezik az felsőoktatási intézmény professor emeritusainak részvételéről a doktori bizottságokban. A habilitációról szóló részben a rendelet ezt elmulasztja megtenni.

A Kar Tanácsa javasolja, hogy az ELTE Habilitációs szabályzata rendezze ezt a kérdést. Ennek egy lehetséges módja lenne – a rendelethez 9. § (1) pontjához hasonlóan – kimondani, hogy „E bekezdés alkalmazásában az intézmény Professor Emeritusa a felsőoktatási intézménnyel foglalkoztatási jogviszonyban álló személynek minősül.”

1. A 12.§ 3. pont vége tartalmazza a külső tagokkal kapcsolatos előírást. Az egységes szerkezetű anyag és az előterjesztési adatlapon, az összehasonlító változatban közölt anyag szövegezése eltér.
2. A Rendelet 23. § (3) pontja szerint habilitációs bírálóbizottságot kell létrehozni, melynek során „… alkalmazni kell a 22. § (2) bekezdésében meghatározott szabályokat.”. Azaz egyharmad, de legalább kettő tag ne legyen foglalkoztatásra irányuló jogviszonyban az egyetemmel.

Az ELTE szabályzat 21. § (1) pontja szerint „legalább háromtagú SZBB-t” kell felállítani.

A Kar Tanácsa javasolja a „*legalább három*” kicserélését „legalább hat”-ra, mert egyébként nem biztosítható a Rendeletnek való megfelelés.

1. Javasoljuk az ELTE Habilitációs Szabályzat Függelékei „Kérelemhez csatolandók” részben javítani a „legalább 6 féléves oktatói gyakorlat”-ot „8 féléves”-re.
2. Az ELTE szabályzat 2. függeléke felsorolja, hogy milyen dokumentumokat kell mellékelni a habilitációs eljárás megindításához.

A Kar Tanács javasolja, hogy – a kari különös részben rögzítettnek megfelelően – szerepeljen a *„a habilitációs és a tudományos előadás vázlata (legalább két habilitációs és egy tudományos előadás témavázlatának beadása kötelező)”* szövegrészben, hogy „a Természettudományi Karon három habilitációs … előadás témavázlata …”.

1. A „Kérelemhez csatolandók” részben javasoljuk, hogy „a Természettudományi Karon elektronikusan és további 4 példányban” helyett: „a Természettudományi Karon elektronikusan és további 3 példányban” kitétel szerepeljen.

Budapest, 2013. május 13.

 Surján Péter sk.

 dékán